張君瑞鬧道場(第一本)・三煞
想著他眉兒淺淺描，臉兒淡淡妝，粉香膩玉搓咽項。翠裙鴛繡金蓮小，紅袖鸞銷玉筍長。不想呵其實強：你撇下半天風韻，我拾得萬種思量。卻忘了辭長老。(見潔科)小生敢問長老，房舍如何？(潔雲)塔院側過西廂一間房，甚是瀟灑，正可先生安下。現收拾下了，隨先生早晚來。(末雲)小生便回店中搬去。(潔雲)吃齋了去。(末雲)老僧收拾下齋，小生取行李便來。(潔雲)既然如此，老僧準備下齋，先生是必便來。(下)(末雲)若在店中人鬧，倒好消遣；搬在寺中靜處，怎麼捱這淒涼也呵。